**FORENINGSOVERSIGT 2025**

**§ 79 – FRIVILLIGE ÆLDREAKTIVITETER**

**Brevduebanen**

Brevduebanen tilbyder lokale aktiviteter, der blandt andet dækker over spisefællesskaber til udsatte og ensomme ældre beboere.

Hvis du vil vide mere: <https://ffb-bolig.dk/afdelinger/brevduebanen>

**Brohusklubben**

Brohusklubben er en seniorforening, der er målrettet ældre tegnsprogstalende med høretab, herunder døve, hørehæmmede og CI-tegnsprogstalere over 55+ år.

Hvis du vil vide mere: <https://brohusklubben.dk/>

**Caritas Danmark**

Caritas Danmarks nationale arbejde er målrettet mennesker i svære livssituationer. Vi tilbyder hjælp på sundheds-, rettigheds- og beskæftigelsesområdet, understøtter lokale fællesskaber og driver den telefoniske bedelinje SOS Forbøn. Støtten når frem til dem, der har brug for den, uden hensyn til religiøst tilhørsforhold

Hvis du vil vide mere: <https://caritas.dk/>

**Dansk Blindesamfund Frederiksberg**

Dansk Blindesamfund er medlems- og interesseorganisationen for mennesker med synshandicap. De tilbyder rehabilitering, rådgivning, kurser, netværk og støtte, når synet svigter, og kæmper for bedre politiske rammer og rettigheder for mennesker med synshandicap i Danmark.

Hvis du vil vide mere: <https://blind.dk/>

**Danske Seniorer Frederiksberg**

Danske Seniorer Frederiksberg er et fællesskab med plads til alle seniorer med mulighed for at deltage i fester, hyggeture og arrangementer med oplevelser. Fokus er at skabe gode varierede oplevelser for vores medlemmer, hvilket fremgår af vores arrangementsprogram. Du kan selv være med til at udvikle foreningen gennem ideer og ønsker til aktiviteter.

Hvis du vil vide mere: <https://danske-seniorer.dk/>

**Det Mosaiske Trossamfund**

Det Mosaiske Trossamfunds Seniorklubs formål er at opretholde et aktivt/sundt social liv for de borgere der ellers ville være i risiko for ensomhed. Eksempelvis er der en del borgere der har sprogvanskeligheder der gør det endnu sværere at deltage i aktiviteter, der kan opretholde en mental sundhed for den ældre.

[Seniorklubben - Det Jødiske Samfund](https://mosaiske.dk/seniorklubben/)

**Domus klub**

Domus Klubs aktiviteter indebærer bl.a. en ugentlig stolegymnastik, en ugentlig strikkedag, hvor der strikkes til hjemløse og en ugentlig dag, hvor der er spisning og samtaler. Derudover indebærer det et par årlige udflugter, en julefrokost for medlemmerne, indkøb for medlemmer ved sygdom og besøg hos medlemmer ved sygdom, indlæggelser eller ensomhed.

[Domus Klubben | Domus Vista](https://domusvistainfo.dk/domus-klubben/)

**Fonden VOC Valby**

Fonden VOC er en ældre social forening med over 100 borgere fra Frederiksberg Kommune, der afholder aktiviteter på tværs af forskellige borgergrupper. Aktiviteterne inkluderer sprogundervisning, dans og meget mere. Udover aktiviteter tilbyder Fonden VOC adgang til en række faciliteter, som motionsrum og værksteder

[Velkommen til VOC Valby - V.O.C. Aktiviteter for Seniorer i København](https://voc-valby.dk/)

**Frederiksberg Seniorklub og Værested af 1972**

Seniorklubben afholder aktiviteter for ældre på Frederiksberg og København. Dette indebærer blandt andet hygge på hverdage med morgenmad, billard spil, frokost og hvad de enkelte medlemmer får lyst til at lave. Der afholdes arrangementer (DK spiser sammen/ FN seniordag for at få nye medlemmer) der laves sammenkomster for nuværende medlemmer, både i klubben og ved ture rundt

[Frederiksberg Seniorklub | & Værested af 1972](http://frederiksbergseniorklub.dk/)

**Hjerteforeningen Frederiksberg**

I Frederiksbergs lokalforening formidler vi Hjerteforeningens budskaber om forebyggelse, oplyser om hjertesygdomme og støtter patienter og pårørende. Vi arrangerer bl.a. foredrag og motionsaktiviteter og bakker Hjerteforeningens landsdækkende kampagner op med lokale aktiviteter.

Hvis du vil vide mere: [https://lokal.hjerteforeningen.dk/frederiksberg](https://lokal.hjerteforeningen.dk/frederiksberg/?gad_source=1&gclid=EAIaIQobChMI89aIupDzgwMVjYZoCR0DBQjTEAAYASAAEgLEpvD_BwE)

**Idræt i Dagtimerne**

Idræt i dagtimerne er en frivillig forening, der samler medlemmerne om sportsaktiviteter og sociale aktiviteter samt skaber kontakt- og værested for borgere, der ønsker at dyrke idræt i dagtimerne. Foreningen henvender sig til alle, der er interesserede i at deltage og i at dele glæden ved at dyrke idræt.

Hvis du vil vide mere: <https://www.iid-frederiksberg.dk/>

**Mænds Mødesteder Frederiksberg**

Mænds Mødesteder Frederiksberg er et frirum, hvor mænd kan mødes og lave meningsfulde aktiviteter sammen og få en god snak over en kop kaffe, skulder ved skulder.

Hvis du vil vide mere: <https://www.mmdanmark.dk/frederiksberg/forside/>

**Mødestedet Den Brogede Verden Frederiksberg**

Mødestedet Den brogede Verden er en social cafe, der har til huse i Lindevang Kirkes menighedshus. Vi har mange forskellige aktiviteter, bl.a. kreativt værksted og fællessang, og der er altid kaffe på kanden og hyggeligt samvær. Den Brogede Verden er et samarbejde mellem Lindevang og Flintholms Sogne samt KFUM's Sociale Arbejde. Vores formål er at være et omsorgs- og aktivitetstilbud, samt skabe værdige kår for mennesker i et alkoholfrit miljø.

Hvis du vil vide mere: <https://www.lindevangkirke.dk/aktiviteter/modestedet>

**Møstings Hus, Frederiksbergmuseerne**

Frederiksbergmuseerne tilbyder fællesskab for socialt isolerede ældre gennem sociale forløb på 6 uger i museernes fine rammer.

Hvis du vi vide mere: <https://frederiksbergmuseerne.dk/da/om-os/kultur-og-sundhed/>

**Nordens Have**

Nordens Have er en byhave med plantekasser, bier, fuglekasser, insekthoteller og fokus på relationel velfærd. Der tilbydes aktiviteter, der både omfatter socialt samvær, madlavning og kulturelle aktiviteter, og det henvender sig til alle ældre borgere, der er interesserede i at deltage.

Hvis du vil vide mere: <http://www.nordenshave.dk/>

**OK-KLUBBEN 67**

Landsorganisationen OK-Klubberne i Danmark er en paraplyorganisation for alle OK-Klubberne og målet er at støtte og inspirere til et dynamisk klubliv i OK-Klubberne. Vores ønske er at sikre og videreudvikle vores velfærd og skabe livsglæde og livsværdi – med særligt fokus på de grupper af ældre eller handicappede, der har brug for en større grad af omsorg.

Hvis du vil vide mere: <https://www.ok-klubberne.dk/>

**Røde Kors Hovedstaden**

Røde Kors Hovedstaden er den største lokalafdeling under Røde Kors i Danmark. Vi er 3.500 frivillige, som lægger tid og energi i [mere end 50 forskellige aktiviteter](https://hovedstaden.drk.dk/detgorvi/) til gavn og glæde for de mest udsatte i vores lokalområde. Vores ambition er, at de socialt udsatte i hovedstaden skal have mulighed for at indgå i de fællesskaber, de ønsker. De skal have den støtte, de har behov for – ikke mindst til de svære overgange i livet, hvor ressourcerne er særligt knappe.

Hvis du vil vide mere: <https://hovedstaden.rodekors.dk/>

**Seniorcenter Sankt Joseph**

Foreningen tilbyder sociale og netværksskabende aktiviteter, som alle sigter på at inddrage og omfatte alle ældre medborgere for at bekæmpe ensomhed og isolation. Aktiviteterne er blandt andet fællesspisning, kor, strikke og vævegrupper, foredrag og udflugter. Foreningens formål er at fremme seniorers deltagelse, styrke seniorers netværk og fremme seniorers mentale og fysiske sundhed.

Hvis du vil vide mere: <https://seniorcentret.dk/>

**Stjerneklubben**

Stjerneklubben tilbyder aktiviteter for alle på Stjernen, hver torsdag eftermiddag i beboerhuset. Aktiviteterne omfatter hyggelige stunder med kaffe/kage, bankospil, foredrag af forskellig art, fremvisning af div. film, samt ture ud af huset.

Hvis du vil vide mere: [Stjerneklubben – FFB Stjernen | Frederiksberg Forenede Boligselskaber](https://ffbstjernen.dk/aktiviteter-klubber/hyggeklubben/)

**Toveklubben**

Toveklubbens medlemmer mødes, hver tirsdag i efterårs-og vinterperioden til biograftræf. Udover filmforevisningerne laver de busudflugter fx til kroer, museer, rejser og andre hyggelige steder, hvor de rigtig kan få snakket sammen. Formålet med aktiviteterne er at pensionister, efterlønnere etc. kan få en kulturel oplevelse og knytte venskaber på tværs af om de er bosat i Frederiksberg, eller i København

[Toveklubben - en filmklub m.m. for pensionister i København og Frederiksberg](https://www.toveklubben.dk/)

**Ældre Sagen Lokalafdeling Frederiksberg**

Ældre Sagen arbejder for et bedre ældreliv og kæmper blandt andet for værdig omsorg og pleje. De tilbyder en lang række af forskellige aktiviteter, der kan sikre at ældre bliver inddraget i fællesskabet og fastholdes i at være aktive.

Hvis du vil vide mere: <https://www.aeldresagen.dk/lokalafdelinger/frederiksberg>

**Kontakt frivillighedsteamet på**

**Social-, Sundheds- og Arbejdsmarkedsområdet**

[FrivilligforFrederiksberg@frederiksberg.dk](mailto:FrivilligforFrederiksberg@frederiksberg.dk) / 2898 5117